O‘zbekiston Respublikasi Prezidentining ayrim qarorlariga o‘zgartirish va qo‘shimchalar kiritish to‘g‘risida

Respublikada limon ko‘chatlarini yetishtirish va limon yetishtiruvchi issiqxona xo‘jaliklarini tashkil etishni jadal rivojlantirish, sohaning eksport salohiyatini yanada yuksaltirish hamda aholi bandligi va daromadlari darajasini oshirish, ayniqsa, qishloq joylarda yangi ish o‘rinlari yaratish mexanizmini ta’minlaydigan issiqxonalarni barpo etish hamda limon yetishtirishni kompleks rivojlantirish va qo‘llab-quvvatlash maqsadida:
 1. O‘zbekiston Respublikasi Prezidentining ayrim qarorlariga ilovaga muvofiq o‘zgartirish va qo‘shimchalar kiritilsin.
 2. Mazkur qarorning ijrosini nazorat qilish O‘zbekiston Respublikasi Bosh vazirining o‘rinbosari Sh.M. G‘aniyev va qishloq xo‘jaligi vaziri J.A. Xodjayev zimmasiga yuklansin.
 1. O‘zbekiston Respublikasi Prezidentining 2017-yil 7-avgustdagi “Erkin iqtisodiy zonalar samarali faoliyat ko‘rsatishi uchun vazirliklar, idoralar va joylardagi davlat hokimiyati organlarini muvofiqlashtirishni kuchaytirish va ularning mas’uliyatini oshirish chora-tadbirlari to‘g‘risida”gi PQ-3175-son qaroriga 2-ilova quyidagi mazmundagi izoh bilan to‘ldirilsin:
 2. O‘zbekiston Respublikasi Prezidentining 2019-yil 7-martdagi “Hududlarda aholini tadbirkorlikka keng jalb qilish va oilaviy tadbirkorlikni rivojlantirishga doir qo‘shimcha chora-tadbirlar to‘g‘risida”gi PQ-4231-son qarori quyidagi mazmundagi 61-band bilan to‘ldirilsin:
 “61. Mazkur qarorga muvofiq tijorat banklariga taqsimlangan mablag‘lardan “Turonbank” ATBga kredit resursi sifatida qayta moliyalashtirilgan qismining 2021-yil 1-avgust holatiga qoldiq qismi O‘zbekiston Tiklanish va taraqqiyot jamg‘armasining bank ustav kapitalidagi ulushini oshirish uchun yo‘naltirilsin”.
 3. O‘zbekiston Respublikasi Prezidentining 2020-yil 19-fevraldagi “Limonchilik tarmog‘ini yanada rivojlantirishga doir qo‘shimcha chora-tadbirlar to‘g‘risida”gi PQ-4610-son qarorida:
 a) 4-band quyidagi mazmundagi uchinchi xatboshi bilan to‘ldirilsin:
 “2021-2022-yillarda “Turonbank” ATB tomonidan moliyalashtirish hisobiga tashkil etiladigan limonzorlar maydonlarining prognoz ko‘rsatkichlari 1a-ilovaga muvofiq”;
 uchinchi xatboshi to‘rtinchi xatboshi deb hisoblansin;
 b) 5-bandning “b” kichik bandida:
 birinchi xatboshi “qishloq xo‘jaligi korxonalari” so‘zlaridan keyin “, jismoniy shaxslar” so‘zlari bilan to‘ldirilsin;
 ikkinchi xatboshidagi “har bir gektari uchun 30 million so‘mdan oshmaydigan miqdori” so‘zlari “har bir sotixi uchun 300 ming so‘mdan oshmaydigan miqdori” so‘zlari bilan almashtirilsin;
 v) 7-band quyidagi mazmundagi xatboshi bilan to‘ldirilsin:
 “Moliya vazirligi hamda O‘zbekiston Tiklanish va taraqqiyot jamg‘armasi “Turonbank” ATBga O‘zbekiston Tiklanish va taraqqiyot jamg‘armasidan ajratilgan 357,8 mlrd so‘m ekvivalentidagi qoldiq mablag‘larni jamg‘armaning bank ustav kapitalidagi ulushini oshirish uchun yo‘naltirilishini ta’minlasin”;
 g) quyidagi mazmundagi 1a-ilova bilan to‘ldirilsin:
 4. O‘zbekiston Respublikasi Prezidentining 2020-yil 16-iyundagi “Xizmatlar sohasini qo‘llab-quvvatlash chora-tadbirlari to‘g‘risida”gi PQ-4752-son qarori quyidagi mazmundagi 21-band bilan to‘ldirilsin:
 “21. Mazkur qarorga muvofiq tijorat banklariga taqsimlangan mablag‘lardan “Turonbank” ATBga kredit resursi sifatida qayta moliyalashtirilgan qismining 2021-yil 1-avgust holatiga qoldiq qismi O‘zbekiston Tiklanish va taraqqiyot jamg‘armasining bank ustav kapitalidagi ulushini oshirish uchun yo‘naltirilsin”.
 5. O‘zbekiston Respublikasi Prezidentining 2021-yil 27-martdagi “Oilaviy tadbirkorlikni rivojlantirish dasturlari doirasida amalga oshiriladigan qo‘shimcha chora-tadbirlar to‘g‘risida”gi PQ-5041-son qarori 4-bandining “b” kichik bandi uchinchi xatboshisi “Turonbank” ATBga” so‘zlaridan keyin “(ajratilgan mablag‘lar hisobidan “Turonbank” ATB ustav kapitalini oshirish orqali)” so‘zlari bilan to‘ldirilsin.
 6. O‘zbekiston Respublikasi Prezidentining 2021-yil 11-maydagi “Xizmatlar sohasini jadal rivojlantirish chora-tadbirlari to‘g‘risida”gi PQ-5113-son qaroriga 3-ilova quyidagi mazmundagi izoh bilan to‘ldirilsin: